Xhamia e Katedrales së Moskës

Xhamia e Katedrales së Moskës (rusisht: Московская соборная мечеть, Moskovskaya sobornaya mechet) është xhamia kryesore e Moskës, Rusi. Ndodhet në Olimpiysky Avenue, afër Stadiumit Olimpik në qendër të qytetit.

Historia
Struktura origjinale u ndërtua në vitin 1904 sipas projektit të arkitektit Nikolay Zhukov dhe i është nënshtruar disa rindërtimeve që atëherë. Nganjëherë quhej edhe "Xhamia Tatar", sepse kongregacioni i saj përbëhej kryesisht nga tatarë etnikë. Në aspektin shoqëror, Xhamia e Kongregatës së Moskës shpesh shihej si xhamia qendrore në Rusi. Ishte një nga katër xhamitë në Moskë.

Xhamia e vjetër u rrënua më 11 shtator 2011. Vendimi për rrënimin e saj ishte i diskutueshëm. Në qershor të vitit 2008, xhamia u njoh si objekt i trashëgimisë kulturore, por në fund të vitit 2008 u hoq nga lista e monumenteve historike dhe arkitekturore. Kështu në momentin e prishjes nuk ka qenë e mbrojtur. Kishte plane për rindërtimin e xhamisë dhe projekti i rindërtimit u projektua nga arkitekti Ilyas Tazhiyev. Një nga arsyet e rindërtimit ishte se ndërtesa devijoi me disa gradë nga drejtimi për në Mekë. Projekti përfshinte çmontimin e xhamisë, mbledhjen e të gjithë gurëve dhe rimontimin e saj me orientim të korrigjuar. Në vitin 2009, megjithatë, Këshilli i Myftinive shkarkoi Tazhiyev, fillimisht duke pretenduar se do të bënin një tjetër projekt rindërtimi dhe më pas duke e prishur ndërtesën duke pretenduar se ishte afër shembjes. Tazhiyev deklaroi pas rrënimit se rindërtimi ishte ende i mundur, dhe ndërtesa nuk ishte afër shembjes.

Xhamia e Katedrales së Moskës u bë ndërtesa e parë fetare e shkatërruar në Moskë që nga viti 1978.

Xhamia e re
Në vendin e së parës është ndërtuar një xhami e re. Ajo është inauguruar zyrtarisht më 23 shtator 2015. Xhamia e re ka një kapacitet prej dhjetë mijë besimtarësh. Në ceremoninë e inaugurimit të kësaj xhamie morën pjesë presidentët Vladimir Putin të Rusisë, Recep Tayyip Erdoğan i Turqisë dhe Mahmud Abas i Palestinës së bashku me udhëheqës lokalë myslimanë.

Shiko gjithashtu
 Islami në Rusi
 Lista e xhamive në Rusi

 Referime 

Lidhje të jashtme
Faqja zyrtare (në rusisht)

Kategoria:Xhami në Moskë
Kategoria:Xhami të përfunduara më 1904
Kategoria:Xhami të përfunduara më 2015
Kategoria:Xhamitë e mëdha